NaiveNeuron/SloPal huggingface dataset:
D. Čaplovič, podpredseda vlády SR: (2008-02-06):
Predložený návrh zákona novelizuje zákon o kontrole v štátnej správe, ktorý bol Národnou radou Slovenskej republiky schválený dňa 14. decembra 1995 a účinný bol dňom 11. januára 2006. Podľa predloženej dôvodovej správy k jeho pôvodnému zneniu bol prijatý pre nevyhnutnosť právne opatriť a upraviť kompetencie Úradu vlády Slovenskej republiky ako ústredného orgánu štátnej správy Slovenskej republiky na kontrolu plnenia úloh štátnej správy a hospodárenia s prostriedkami určenými na plnenie úloh štátnej správy, ako aj na vybavovanie petícií, sťažností, oznámení a podnetov a súčasne ako kontrolného orgánu, ktorý poskytuje objektívny prehľad o plnení úloh štátnej správy a ďalšie nevyhnutné, podstatné, dôležité informácie pre potreby činnosti vlády ako najvyššieho orgánu exekutívy. Zákon tak bol prijatý ako všeobecná norma v oblasti kontroly štátnej správy a v štátnej správe pri rešpektovaní kompetencií ostatných orgánov kontroly. Súčasne obsahuje prehľad systému kontroly v štátnej správe a všeobecné procesné ustanovenia na výkon kontroly v tejto oblasti. Zákon o kontrole v štátnej správe bol novelizovaný dvakrát. Prvá novelizácia zákona bola v roku 2001 vykonaná zákonom o finančnej kontrole a vnútornom audite. Bola nešetrným zásahom do konštrukcie zákona. Bez ohľadu na zmysel zákona boli vypustením ustanovení, ktoré upravovali kontrolu hospodárenia s prostriedkami štátneho rozpočtu, odňaté Úradu vlády kompetencie nevyhnutné na komplexné vykonávanie objektívnej kontroly fungovania v štátnej správe. Ani druhá novela z roku 2002, ktorou bola Úradu vlády zverená kompetencia vykonávať kontrolu efektívnosti štátnej správy, nevyriešila uvedený problém. Navyše nevytvorila dostatočný právny základ na vykonávanie ďalších kompetencií zverených Úradu vlády, a to plniť úlohy ochrany finančných záujmov Európskeho spoločenstva, ktoré sú v súčasnosti a s nábehom na ďalšie plnenie v rámci národného strategického referenčného rámca veľmi dôležité. Vzhľadom na tieto okolnosti, ako aj s ohľadom na postupné legislatívne zmeny v oblasti štátnej správy bolo nevyhnutné zákon analyzovať a vykonať jeho revíziu. Predložený návrh zákona obsahuje zmeny, ktoré vrátia zákonu jeho pôvodný zmysel a ktoré reagujú na aktuálne požiadavky na kontrolu aj v súvislosti s poslednými stretnutiami so zástupcami Európskej komisie a rôznych úrovní kontroly, ktorá sa uskutočnila na sklonku minulého roku na Bôriku pri rokovaní v roku 2007. Motívom pre revíziu zákona o kontrole v štátnej správe je aj zosúladiť systém kontroly Slovenskej republiky, aby bol efektívny, transparentný, aby skutočne vytváral všetky podmienky pre to, aby sa s peniazmi a s finančnými zdrojmi hospodárne narábalo a súčasne aby boli viazané ústredné orgány štátnej správy takýmto spôsobom s týmito finančnými zdrojmi nakladať. Vážené poslankyne, vážení poslanci, pevne verím, že návrh zákona posuniete do druhého čítania v Národnej rade a chcem vám vopred zato poďakovať. Ďakujem vám veľmi pekne.
Poliačik, Martin, poslanec NR SR (2014-06-04):
Áno, ja sa snažím to dovysvetliť. Môj návrh bol, aby pán poslanec nevystúpil. A chcem ho iba odôvodniť tým, že zo 4. novembra 2007 tu máme stanovisko, ktoré hovorí, že každý poslanec uvedie daný návrh a ďalší poslanci, najviac dvaja zo skupiny poslancov, budú v rozprave vystupovať ako navrhovatelia. Preto moja otázka bola logická, či bol uvedený pán poslanec ako jeden z navrhovateľov. Vy hovoríte, že to funguje len na špecifickú situáciu pre odvolávanie vlády. Ja teda sa chcem uistiť, odteraz každý z celej množiny predkladateľov môže vystupovať ako navrhovateľ. Je to tak?
S. Janiš, poslanec: (2007-02-01):
K vystúpeniu pána kolegu Mikloša toľko, že v rámci tých svojich 15 – 20 minút zhrnul to podstatné, konkrétne, čo treba povedať. Nepoužíval v každej druhej vete slovo občan a pre občana, ako to má v slovníku pani ministerka a pán predseda vlády. A preto sa veľmi čudujem, že pán predseda vlády a pani ministerka, keď majú v každej druhej vete slovo „občan“ a „všetko pre občana“, prečo sa tak spätíte, keď príde na stôl zákon, ktorý hovorí o tom, že neprijímame zákony a opatrenia, ktoré zhoršia podmienky ľudí, ktorí sa prihlásili do 2. piliera. Prečo máte s týmto problémy? Ja som na hodine otázok, a spomenul to aj pán kolega Mikloš, že nadväzujem na jeho príhovor alebo na jeho rozpravu, ja som sa pána predsedu vlády spýtal na hodine otázok, že kedy klamal, či 30. októbra minulého roku, keď vravel, že: „nevidím inú cestu ako znížiť odvody do dôchodcovských spoločností,“ alebo, či bola pravda, keď vravel 24. januára: „vláda nepripravovala a nepripravuje žiadny zákon o zmene pomerov, pokiaľ ide 9:9, teda tých 18 %.“ Pán predseda vlády zbabelo odpovedal len na prvú otázku položenú kolegyňou z Klubu poslancov za stranu Smer. Celých 15 minút ťahal čas, aby sa zbabelo vyhol mojej otázke. A ja som veľmi smutný, že Slovensko má zbabelého premiéra. (Potlesk.)
Panáček, Milan, poslanec NR SR (2012-10-18):
Pán predseda, teraz dajte hlasovať o bode 10 s odporúčaním gestorského výboru schváliť ho.
Grendel, Gábor, podpredseda NR SR (2020-12-09):
Prezentujme sa a hlasujme. (Hlasovanie.) Prítomných 141 poslancov, za 21, proti 89, zdržalo sa 30, nehlasoval 1 poslanec. Tieto body zo spoločnej správy sme neschválili.
Zmajkovičová, Renáta, podpredsedníčka NR SR (2013-03-14):
Pán poslanec Jarjabek.
Simon, Zsolt, poslanec NR SR (2015-09-30):
Ďakujem pekne. Pán spoločný spravodajca, vážený pán podpredseda vlády, odkázali ste občanom, že sú dve kategórie potravín, sú základné a sú luxusné. Odkázali ste občanom, Slovákom, že ich národné jedlo halušky, sú luxusom, lebo aj zemiaky, aj múka sú za 20 percent. Odkázali ste im, že národné jedlo halušky, lebo aj bryndza už je za 20 percent, rovnako rohlíky, paradajky, zelenina sú luxusom. Je to nehorázne, čo ste teraz urobili, nielen na spôsobe, ako ste to urobili, že ste naťahovali to špinavé prádlo až do konca, aby sa k tomu nikto nemohol prihlásiť, a potom odkážete, štyri mesiace tu balamutíte občanov, že všetky potraviny budú lacnejšie. Toto ste robili a dnes poviete, že toto nie. Ale maďarské jedlo, také halászlé, ako tu Laco mi našepkáva, to bude za 10 %, lebo to je z rýb. (Smiech v pléne.) Toto ste urobili.
Krúpa, Juraj, poslanec NR SR (2021-06-22):
Ďakujem veľmi pekne. Ide o návrh zákona, ktorým sa dopĺňa zákon č. 285/2009 Z. z. o poskytovaní príspevku účastníkom národného boja za oslobodenie. A vzhľadom aj na časovú tieseň (ruch v sále a zaznievanie gongu) len v stručnosti poviem, že ide o symbolický príspevok, ktorý by mal byť vyplatený týmto účastníkom, priamym účastníkom odboja počas osláv, nadchádzajúcich osláv v septembri tohto roka vo výške okolo 630 eur. Ide o v podstate návrh, ktorý bol schválený alebo na ktorom sa ešte vláda uzniesla v roku 2019, čiže predošlá vláda, ale už sa potom do roku 2020 v podstate nedostalo do legislatívneho procesu a bol vlastne potom prevzatý touto vládou a pripravený legislatívne, ktorý tu dnes máme. Ja som presvedčený, že nájde širokú podporu naprieč celý spektrom, tak ako to bolo počas prvého čítania. Takže ďakujem veľmi pekne, to je z mojej strany zatiaľ všetko.
Ďuriš Nicholsonová, Lucia, podpredsedníčka NR SR (2016-10-21):
S reakciou na faktické poznámky pán poslanec Krajniak.
Drábiková, Lucia, poslankyňa NR SR (2020-05-15):
Ja sa chcem, Janka Žitňanská, poďakovať za tvoj príspevok a veľmi sa teším, že sme spolu v sociálnom výbore a teším sa, že naozaj sa tu aj stretlo mnoho ľudí, ktorým problematika zdravotne ťažko postihnutých ľudí leží na srdci a že spoločným úsilím dokážeme týmto ľuďom pomôcť, či už v oblastiach zmieňovaného poradenstva odľahčovacích služieb, ale aj v mnohých ďalších oblastiach, kde tento systém naozaj neponúka dostatočnú pomoc a častokrát je to riešené práve rôznymi ad hoc iniciatívami a neziskovými organizáciami a dobrovoľnými zbierkami. Som presvedčená, ako si spomenula, som rada, že sme to dostali do programového vyhlásenia vlády, že naozaj tomu chceme venovať veľkú pozornosť a chcem vyjadriť naozaj teda podporu a chcem poďakovať za tento príspevok aj za vašu prácu. Ďakujem.
Blanár, Juraj, podpredseda NR SR (2021-05-03):
Na vaše vystúpenie, pán poslanec, evidujem sedem faktických poznámok. Ako prvý pán poslanec Mizík.
Baránik, Alojz, poslanec NR SR (2018-06-19):
Mám naozaj faktickú pripomienku v tom, že nie je možné nikomu podľa mňa zakázať, aby niekomu požičal, to je dosť nelogické. Avšak čo sa dá urobiť a tým vlastne takú pôžičku silne zneatraktívniť, je to, že sa mu dovolí vymáhať len zákonnú výšku dlhu. Čiže to je vlastne ten istý efekt, takže len toľko. Ďakujem.
Matovič, Igor, poslanec NR SR (2013-05-28):
Pán kolega Hrušovský, na začiatok som bol vcelku rád, keď si povedal, že vlastne si uveril v takú nejakú úprimnú deklarovanú snahu SMER-u. Lebo som si predstavil aj ja sám seba pred tým rokom, že rovnako asi ako ty, starý parlamentný vlk, som bol úprimne prekvapený tým, akú rétoriku nasadil hlavne Robert Fico a vlastne taký ten ústretový postoj, že však vlastne áno, samozrejme, ÚVO, NKÚ, patria tieto posty opozícii, rešpektujeme to. Ale čo som v podstate rád, tak, že nenachytali iba mňa ako nového človeka v politike, ale aj teba ako 20 rokov starého parlamentného vlka. Takže nenaletel som iba ja, ktorý sa nevyznám. Ale teda k tomu, čo si hovoril, že všetky rozhodnutia sú v parlamente politické. No ja si práve myslím, že tým, že ste to teraz politicky, chopili sa, že čisto je to politický kandidát, alebo nominovaný časťou politického spektra, alebo časťou opozície, tak sme sa zbavili možnosti, aby prvýkrát Slovensko nominovalo do tohoto postu a využilo ten prvotný prísľub premiéra spred jedného roku a nominovalo do tohto postu čisto nepolitického kandidáta. Lebo ak by sme hneď do prvej voľby prišli s verejným výberovým konaním, s apolitickým kandidátom, ktorý s politickými stranami nemal nikdy nič spoločné, verím tomu, že vzhľadom na to, že by to bolo veľmi rýchlo po tom sľube Roberta Fica, že by asi pravdepodobne musel, aj keď nechtiac, ten svoj splniť. Takto už po roku, už ľudia dávno zabudli. Ako poslanci SMER-u veľakrát hovoria, že ľudia majú krátku pamäť, že pamätajú si šesť mesiacov, takže oni asi týmto kalkulujú, že keď ten sľub zaznel pred rokom, teraz je už dvakrát šesť mesiacov, dvakrát zabudli, bez problémov si teraz môžu zvoliť svojho.
Hrnčiar, Andrej, podpredseda NR SR (2016-04-21):
Končím možnosť nahlásiť sa s faktickými poznámkami. Pán poslanec Dostál.
Kyselica, Lukáš, poslanec NR SR (2022-04-27):
Ďakujem veľmi pekne. Oznámim len termín hlasovania, tak ako predchádzajúci pán Grendel povedal, hlasovanie bude teraz po tej dvadsaťminútovej prestávke, aby sa pripravil ten špagát, lebo je to dosť zložité hlasovanie.
Paška, Pavol, predseda NR SR (2012-09-14):
Ďakujem pekne, pán minister. Určeným spravodajcom je pán predseda výboru Kondrót. Poprosím ho, aby nám podal informáciu.
Hrnčiar, Andrej, doterajší podpredseda NR SR (2020-03-20):
Pán poslanec Ján Krošlák.
Kotleba, Marian, poslanec NR SR (2016-09-14):
Pán predsedajúci, ja som chcel povedať, že som stratil poradie s faktickou poznámkou, ale my sme mali do 14.05 hod. výbor. To znamená, bolo by dobré, keby sa tu v rámci Národnej rady zaviedol nejaký systém, aby poslanec nestratil svoje slovo len preto, že si plní svoje povinnosti na výbore. Ďakujem.
Jurinová, Erika, podpredsedníčka NR SR (2014-12-04):
S reakciou na faktické poznámky, pán poslanec Matovič.
Zmajkovičová, Renáta, podpredsedníčka NR SR (2014-03-20):
Ďakujem, pán minister. Pán poslanec, doplňujúcu otázku chcete položiť? Nech sa páči.
Suchánek, Alan, poslanec NR SR (2016-11-24):
Ďakujem za slovo. Pán poslanec Krajčí vystúpil s veľmi dobrým, dobre pripraveným vystúpením v rozprave a ja by som k tomu už chcel povedať len toľko, že všetky tieto fakty boli veľmi dôležité a veľmi závažné. Čo ja tam vidím, pán minister, veľký problém. Ani jedno euro, hoci bolo už deklarované, že bude sa musieť spraviť oddlžovanie nemocníc, a nikde tam nie je ani jedno euro, s ktorým by sa dalo počítať pri oddlžovaní. Musíte sám vedieť, že akýkoľvek minister ak chce robiť nejaké reformy, tak na to potrebuje aj nejaké investície. Tak ako bolo povedané, celá tá technika je zastaralá. Keď má nejaká technika dvadsať rokov, tak to už je fyzicky, morálne mŕtve a poškodzuje to samozrejme aj tých pacientov. A k tomu, že sa počíta, že bude nejaký vyšší výber a z toho bude niečo navyše, to je dobre. Ale to, čo sa spoliehame na nejakú efektivitu, a to, že ušetríme niečo, neverím, že to sa dokáže zrealizovať v roku 2017. V podstate prvé opatrenie, také ozaj skutočné, ktoré by mohlo byť, tak teraz niekedy v decembri prebehne tá druhá etapa výberu tých cétečiek. Tie sa budú dať nakupovať až niekedy v prvom kvartáli budúceho roku. Tie nemocnice budú musieť dať investície, povedzme, na toto, ale vracať sa im to nebude tak, ako to bolo doteraz. Samozrejme budú sa znižovať ceny, čo je všetko dobré. Chcem len toľko povedať, že aj každá reforma potrebuje nejakú prvotnú investíciu. A ešte čo chcem povedať. Pán premiér sľuboval v predvolebnom boji, že sto miliónov ročne pôjde na rekonštrukciu nemocníc. Nikde to nie je a deklaruje sa, že možno 50 až 70 mil. z toho, čo sa vyberie, keď sa zruší ten strop do tých zdravotných poisťovní. No, pochybujem... (Prerušenie vystúpenia časomerom.)
Figeľ, Ján, podpredseda NR SR (2015-02-18):
Daniel Lipšic.
Pročko, Jozef, poslanec NR SR (2024-09-20):
Gábor, táto správa, ja som si ju pozorne vypočul od pána Žilinku, To nebola ani mačka, ani pes. Bola to správa za rok 2023, v ktorej naozaj v prvej polovici, teda v dvoch tretinách roka vládli vlády, ktoré pre mňa naozaj vyšetrovali alebo dovolili policajtom vyšetrovať. Dovolili generálnemu prokurátorovi, neprikazovali mu, nedohadovali sa s ním, nemusel odkazovať generálny prokurátor nikomu do Košíc cez podnikateľov, že sa nemusíte ničoho báť, pretože naozaj sa to vyšetrovalo spravodlivo a čestne. To bolo, o tomto je tá správa, ktorá nepriniesla nič nové. Ale prišiel záver roka, prišla vláda Roberta Fica a ja tiež veľmi kriticky hodnotím pôsobenie generálneho prokurátora a som veľmi zvedavý na tú správu za rok 2024, do ktorej by, teda to tej správy 2023 by mal zhrnúť aj ten posledný, poslednú časť, ten, tú jeseň a tú zimu, kde to tam nie je. A tam sa diali naozaj veci! Všetci dobre vieme, že konflikt Generálna prokuratúra a špeciálna prokuratúra bol obrovský. A to nič neprinášalo dobrej veci. A to, čo si hovoril naozaj o čestných prokurátoroch. Ja som hlboko presvedčený, že na Slovensku je veľmi veľa čestných aj policajtov, aj prokurátorov, ktorí vidia, čo sa robí všade, čo sa robí aj na Generálnej prokuratúre, ktorí vidia, ako sa používali tri-šesť-trojky, ako sa naozaj zasahovalo. A ja súhlasím s predrečníčkou Kolíkovou, keď povedala o tom, ako sa zasahovalo politicky z Generálnej prokuratúry do vecí. Verím v túto česť týchto ľudí. Verím, že čestní ľudia, čestní policajti, čestní sudcovia a čestní prokurátori pomôžu vrátiť Slovensko opäť k spravodlivosti a opäť aby sa stalo spravodlivým a čestným štátom. Ďakujem, Gábor.
Sulík, Richard, predseda NR SR (2011-09-14):
Ďakujem. Poprosím teraz spoločného spravodajcu, pána poslanca Přidala, aby informoval Národnú radu o výsledku rokovania výborov.
Matovič, Igor, poslanec NR SR (2010-10-20):
Pán poslanec, som veľmi rád jednej vašej vete z príspevku. A by som si ju dovolil zopakovať: „Snívam po maďarsky, ale nesnívam o Maďarsku.“ Priznám sa, tá veta ma dostala. A myslím si, že vyjadrili ste postoj väčšiny občanov Slovenskej republiky maďarskej národnosti. Na druhej strane musím za seba priznať, že zachovanie sankcií v tomto zákone považujem za správne, lebo ak by tam neboli, považoval by som to za rovnakú absurdnosť, ako keď by sme vojakov vyzbrojili zbraňami a nedali by sme im náboje.
P. Hrušovský, podpredseda NR SR: (2002-06-20):
J. Volf, poslanec: Musíme to dať na stredu, pretože sú to dva kontroverzné poslanecké návrhy.
Stančík, Andrej, poslanec NR SR (2022-09-27):
Ďakujem za slovo. Pán Kéry, vy znova aj keď trochu alibisticky hovoríte o mieri, ale reálne, čo robíte, je, stále argumentujete v prospech Ruska. Hovoríte o chybách Ukrajiny. Áno, Ukrajina má svoje chyby, tak ako každá krajina, ale prečo nehovoríte o chybách Ruska? Hovoríte o tom, že chcete mier, ale jediný človek, ktorý dnes o mieri môže rozhodnúť, je Vladimír Putin. Človek, ktorý túto vojnu začal a ktorý v nej pokračuje a aby mu to nestačilo, tak teraz mobilizuje mladých Rusov, aby išli na mlynček na mäso, ktorým je vojna na Ukrajine, a takto ničí budúcnosť krajiny. Pretože najväčší nepriateľ Rusov a ich budúcnosti je Vladimír Putin. Ja som veľmi rád, že dnes v tomto historickom hlasovaní môžme rozhodnúť o tom, že Švédsko a Fínsko budú aj vďaka nám členmi NATO. Sú to moderné, vyspelé a demokratické krajiny, ktoré budú posilnením Aliancie. A vážim si to o to viac, že tieto krajiny boli dlhodobo neutrálne. Svedčí to o tom, že Putin, ktorý chcel NATO a Západ rozdeliť, spravil presný opak, stmelil nás. A toto rozhodnutie bezprecedentné Švédska a Fínska, aby sa pripojili do NATO, svedčí len o tom, že celá Európa sa spája. A je mi veľmi ľúto, že na našej politickej scéne máme politické sily, ktoré sú ochotné toto spájanie rozbíjať a ktoré sú ochotné dohodnúť sa s agresorom a tyranom z Kremľa len preto, aby uspokojil svoj elektorát, alebo kvôli akýmsi zmluvám, ktoré budú výhodné akurát tak pre Rusov. A je mi veľmi ľúto, že niektorí poslanci tejto Národnej rady sa stavajú otvorene na stranu agresora a namiesto toho, aby jednoznačne odsúdili to, čo Putin robí, útočia na obeť, a tou je Ukrajina. A ja verím, že dnes veľkou väčšinou schválime Fínsko a Švédsko do NATO. Je to správna voľba.
P. Hrušovský, predseda NR SR: (2004-03-12):
V. Tkáč, poslanec: Výbor o nich rokoval a jednomyseľne sme odhlasovali áno.
Hrnčiar, Andrej, podpredseda NR SR (2018-09-18):
Vyhlasujem všeobecnú rozpravu za skončenú. Chce niekto zaujať stanovisko? Nie je tomu tak. Prerušujem rokovanie o tomto bode programu. Pristúpime k prvému čítaniu návrhu poslanca Mariana Kotlebu, Milana Uhríka, Jána Kecskésa, Stanislava Mizíka a Stanislava Drobného na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1078. Návrh na jeho pridelenie na prerokovanie výborom je v rozhodnutí č. 1132. Dávam slovo poslancovi Milanovi Uhríkovi, aby návrh zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Milana Uhríka, Jána Kecskésa, Stanislava Mizíka a Stanislava Drobného na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 1078.)
Bugár, Béla, podpredseda NR SR (2017-04-07):
(Povedané súbežne s rečníčkou.) Ale toto nie je procedurálny návrh!
Hort, Milan, podpredseda NR SR (2011-12-02):
Ďakujem, pán minister, zaujmite miesto určené pre navrhovateľov. A teraz dávam slovo predsedovi navrhnutého gestorského výboru pre hospodárstvo, výstavbu a dopravu poslancovi Stanislavovi Janišovi, aby nás informoval, aby nás oboznámil s úvodnou spravodajskou informáciou. Nech sa páči.
Tóth, Vojtech, poslanec NR SR (2021-05-05):
Vážený pán predsedajúci, v rozprave vystúpil jeden poslanec a bol podaný jeden pozmeňujúci a doplňujúci návrh. Pán predsedajúci, najprv je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o tom pozmeňujúcom a doplňujúcom návrhu, ktorý odznel dnes v rozprave.
Laššáková, Jana, podpredsedníčka NR SR (2015-05-27):
Ďakujem pekne, pán predseda vlády. Teraz prosím povereného člena výboru pre pôdohospodárstvo a životné prostredie poslanca Róberta Puciho, aby podal správu o výsledku prerokovania tohto materiálu vo výbore. Pán premiér mal úvodné slovo, takže nemôžte naňho fakticky reagovať. Nech sa páči, pán spravodajca. Po tom, ako pán spravodajca prednesie správu.
Taraba, Tomáš, poslanec NR SR (2023-03-30):
Práve tento predkladaný návrh je dôkazom toho, že ten prorodinný balík nevytvoril absolútne žiadny problém pre ekonomiku. Ten prorodinný balík vložil peniaze do peňaženiek rodičov, ktorí majú deti. Je, povedali predrečníci, že sme ľudia, robíme chyby, SaS ich robí každý deň, tie chyby, pretože tento návrh je teraz len dôkazom toho, že ten bordel a cirkus, ktorý ste tu robili pol roka, bol absolútne fiktívny, umelý, úplne umelo živený, stačilo trošku zapojiť rozumu a vedelo by sa, že žiaden problém to nevygeneruje. Takže dnes všetkým tým, ktorí hlasovali za ten prorodinný balík, sa podaril vlastne naplniť aj dlhodobo nejaký predvolebný program SaS, ja by som skôr očakával, že sa tu postavíte a nám poďakujete, že sme vám pomohli naplniť program, že pracujúci, ktorí majú prácu, ktorí majú príjmy budú mať väčšie príjmy v peňaženke cez daňovú úľavu. Je to ten najspravodlivejší model a systém. A myslím si, že raz a navždy by sme tu mali skončiť s tvrdeniami, že kvôli prorodinnému balíku vznikli nejaké problémy na obciach, pretože ak správne počúvame, tak ide všetko na kompenzáciu vysokých cien energií, takže, drahá SaS-ka, vaše... a podpora sankčnej politiky, ktorá spôsobila vysoké ceny energií, spôsobila problémy obciam a mestám, takže nie prorodinný balík, ale to, že ste vy podporili sankcie, že ste ich udržiavali, že ste tu boli najväčší advokát, toto uvrhlo mestá a obce do problémov. Takže všetky tieto návrhy, ktoré robíme, robíme preto, aby sme vaše chybné kroky, drahá SaS-ka, napravili, a som veľmi rád, že to tu je, a myslím si, že ako tvrdíte, že ľudia robia chyby, tak ich prestaňte tak často robiť.
Blanár, Juraj, podpredseda NR SR (2021-05-12):
Na vaše vystúpenie štyri faktické poznámky. Ako prvý, pán poslanec Suja, nech sa páči.
V. Veteška, podpredseda NR SR: (2005-09-27):
K. Ondriaš, poslanec: Ďakujem za slovo. Ja mám takú všeobecnú poznámku, ktorej sa zatiaľ panie poslankyne, páni poslanci nedotkli. Nedotkli sa toho, prečo všeobecne dôchodky sú nízke, a ja si myslím, že je to preto, lebo privatizáciou VSŽ Košice, Slovnaft, SPP sme prišli o zdroje, ktoré odchádzajú do zahraničia a nemáme peniaze na dôchodky. V súčasnosti reálne dôchodky sú asi o 20 – 25 percent nižšie ako v roku 1989, tak tam by ste sa mali starať, aby ste napravili túto chybu a opäť budú peniaze na dôchodky. Ďakujem.
Sárközy, Irén, poslankyňa NR SR (2018-12-04):
S odporúčaním gestorského výboru schváliť.
Baránik, Alojz, poslanec NR SR (2021-09-30):
Na vystúpení pána poslanca Blahu, v ktorom v podstate vyzýval pána generálneho prokurátora, aby urobil poriadok s prokurátormi Špeciálnej prokuratúry, ktorí si riadne plnia svoje povinnosti, a myslel to tak, že aby s nimi pán generálny prokurátor urobil poriadok tak, ako v jeho komunistickej hlave o tom je predstava, to znamená, že aby ich zavrel niekam, tak ako to robil generálny prokurátor Vyšinský. Na tom všetkom je najzaujímavejšie to, že pán generálny prokurátor sa neprihlásil do faktickej poznámky, aby povedal pánovi Blahovi, že toto sa nerobí, takto veci nefungujú, takto veci nefungujú, my sme predsa v právnom štáte, a vy síce môžete tu nadávať, na koho chcete, môžete osočovať, klamať, o kom chcete, ale ja som generálny prokurátor a ja postupujem striktne podľa zákona, čiže v tomto sa mýlite, pán poslanec. Nič také sme nezaznamenali, pán generálny prokurátor sa teší z podpory ľudí, ktorí prišli do parlamentu na kandidátke odsúdeného fašistu a na kandidátke strany, ktorá je široko považovaná za kriminálnu organizáciu. Nijak neprotestuje.
Osuský, Peter, poslanec NR SR (2016-11-30):
Ďakujem pekne, pani predsedajúca. No, tá obľúbená téma, ktorú sme si dnes vypočuli o tom, či chceme mať v parlamente cirkus. Iste každý uzná, že cirkus sa dá urobiť i v čase oveľa kratšom ako 20 minút. Súci cirkusant zabaví publikum i za pár minút. A musím povedať, že tento zákon, a kolega Kollár o mne hovorí, že používam ďalekovýchodné príslovia, teraz bude ortodoxne slovenský, je vlastne svojho druhu tým, čo postihuje naše úslovie: naučíme my vás po kostole hvízdať. To znamená, presadzujeme niečo, aby sme ukázali, že môžme. Ale keď prichádza na lámanie chleba, teda na potrebu vyargumentovať námietky prezidenta alebo námietky opozície, ktoré sa v tomto prípade kryjú, čo očividne je pre mnohých dôkazom, že prezident je opozíciou. Ale prezident je len človek so zdravým rozumom a je to slušný človek. Chcem teda povedať, že keď máte argumentovať a argumentujete typu „nedovidím“, a ja dodávam „a nedopočujem“, tak je to vlastne argumentovanie na úrovni ďalšieho známeho slovenského príslovia o pletení biča. Ale ak bič pletiem z nevhodného materiálu, tak s ním argumentačne neplesnem.
Blanár, Juraj, podpredseda NR SR (2023-03-14):
Pán poslanec Lehotský, môžete reagovať na faktické.
Figeľ, Ján, podpredseda NR SR (2014-10-15):
Nech sa páči, s reakciou Miroslav Kadúc.
Hort, Milan, podpredseda NR SR (2011-09-08):
Ďakujem pekne za vaše odpovede. Budeme pokračovať teraz otázkami, ktoré sú určené pre jednotlivých členov vlády. Prvá otázka je od pani poslankyne Renáty Zmajkovičovej, je určená ministrovi zdravotníctva Ivanovi Uhliarikovi. Otázka znie: „Pán minister, je pravdou, že ste dali riaditeľom nemocníc zákaz informovať médiá o deťoch narodených po umelom oplodnení, aby sa nepropagovala takáto forma počatia?“ Pán minister, nech sa páči.
Jurzyca, Eugen, poslanec NR SR (2017-09-12):
Ďakujem pekne, pán predsedajúci, za slovo. Nebudem dlho hovoriť a nepoviem ani nič nové, lebo už som podobné hovoril ministrovi financií pánovi Kažimírovi, teraz to isté. Tento zákon podľa doložky vplyvov nemá vplyv na rozpočet verejnej správy, na podnikateľské prostredie, nemá sociálne vplyvy, nemá vplyv na životné prostredie, na informatizáciu ani na služby pre občana. Prečo sa potom predkladá? Mali by sa predkladať zákony, ktoré aspoň podľa vlastnej analýzy majú aj nejaký pozitívny vplyv. Znamená toto, že keby sa nepredložil, tak sa nič nestane? Podľa mňa aspoň v prejave predkladateľa by sa v takýchto prípadoch malo zvýrazniť, prečo to vlastne je, ale myslím si, že aj tieto doložky treba robiť. A toto sa netýka len vás, pán minister, ale treba štandardne robiť tak, aby už z toho materiálu bolo jasné, že tie predkladané materiály majú aspoň na niečo pozitívny vplyv. Ďakujem pekne.
Bugár, Béla, podpredseda NR SR (2017-09-08):
Na vystúpenie pána poslanca s faktickými – dvaja. Pán poslanec Heger, nech sa páči.
A. Belousovová, podpredsedníčka NR SR: (2010-02-02):
Teraz má slovo spravodajca, ktorého určil navrhnutý gestorský výbor, výbor pre hospodársku politiku, pán poslanec Milan Rehák. Nech sa páči.
Kuffa, Štefan, poslanec NR SR (2014-06-27):
Ďakujem za slovo. Vážená pani podpredsedníčka, kolegyne, kolegovia, pán navrhovateľ, spravodajca, zo solidarity, aby si ten náš Dodo oddýchol trochu, lebo už je unavený, ale poznám to, keď to vypadne nejak z toho kontextu a človek nevie, aj mne sa to stalo, aj včera sa mi to stalo, však práve, veď o tom hovorím, takže aby si oddýchol ten predkladateľ, tak áno. Ale chcem ho pochváliť aj za tú iniciatívu, však v podstate tú sériu zákonov, ktorú tu predkladá, aj keď som sa nehlásil do tej rozpravy, ale boli naozaj dobré, a aj tento je veľmi dobrý. A, áno, naša krajina, 30 dní a punktum, koniec, musíš zaplatiť. Ono dá sa to ešte vylepšiť, samozrejme, tak ako každý zákon, a ja by som ešte aj odporúčal jednu vec, ktorá by tu bola ako v Obchodnom zákonníku, respektíve že by bol zriadený register neplatičov. Ak ty si chronický neplatič, ty budeš v tom registri zaznamenaný, nie podľa IČO, nie podľa firmy, ale podľa rodného čísla. A ja si ťa vylustrujem a ja už viem už pri samotnej tej zákazke alebo keď vstupujem do rokovania, do jednania s takouto firmou, hop, tak ty nemáš zaplatené pohľadávky. Pri štátnych zákazkách dalo by sa to poriešiť naozaj tak jednoducho. Firma, ktorá nemá vyplatené pohľadávky voči svojim subdodávateľom a dostane ďalšiu zákazku, tak je to neetické aj nemorálne, nikto to nepozerá a neskúma. A Dodo to tuná krásne vykreslil na konkrétnych otcoch a rodinách. To nie sú len z Oravy, ale to sú aj chlapi z východného Slovenska, ktorí chodia, drú, derú a na konci ich práce, ktorú vykonajú, a myslím si, že robia statočne títo ľudia, tak nedostanú zaplatené. Myslí si, že jeden mesiac dajako prežijem, ešte dva, ale tretí mesiac, tak naozaj sú to oči len pre plač. A v konečnom dôsledku doplácajú naše rodiny na to. Veľakrát sú to živnostníci, ktorí v podstate, naozaj, možno manželka je na materskej, možno je nezamestnaná a len z tohto príjmu žije. Myslím si, že s touto bolestivou stránkou našej krajiny je potrebné sa vysporiadať. Všetci o tom veľmi dobre vieme, že existuje tuná tento problém a cez to všetko akoby sme sa tvárili, že tento problém tu neexistuje. Veľmi správne si to podotkol. Na jednej strane, keď poukazujeme, smernica Európskej únie a okamžite ju aplikujeme do praxe a tuná táto smernica existuje a neviem ju aplikovať do tej praxe. Tak jak potom? Tie jedny smernice, ktoré nám pasujú, aplikujeme a druhé smernice, ktoré nám, akosi nezáleží na tom. Myslím si, že toto je veľmi dôležitá vec, čo sa týka neplatenia faktúr. Preto tento návrh zákona, kolegovia a kolegyne, odporúčam vám zahlasovať za tento návrh zákona a predkladateľovi ďakujem za to, že tuná predkladá tento návrh zákona. A včera, ak som sa ťa dotkol, Dodo, nejakou poznámkou alebo tak, tak sa ospravedlňujem. Prepáč mi to.
Bugár, Béla, podpredseda NR SR (2017-06-20):
No predpokladám, že ani pýtať sa nemusím, všeobecný súhlas nie je. (Reakcie z pléna.) Takže prezentujme sa a hlasujme. (Reakcie z pléna.) (Hlasovanie.) Prítomných 144 poslancov, za 80, proti 60, 1 sa zdržal, 3 nehlasovali. Konštatujem, že bol zaradený tento bod ako posledný na toto rokovanie Národnej rady. Takže budeme pokračovať hlasovaním v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 627/2005 Z. z. o príspevkoch na podporu náhradnej starostlivosti o dieťa (tlač 596). Prosím teraz pána poslanca Mihála, aby ako spravodajca uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov , tlač 596.)
Hraško, Igor, poslanec NR SR (2014-01-29):
Ďakujem pekne za reakcie kolegov. Najprv pán kolega Senko, samozrejme, ochrana je finančne náročná, už som to aj hovoril, ale v grantovom systéme ministerstva kultúry na rok 2013 bola požiadavka na všetky pamiatky, na obnovu všetkých pamiatok, teda ktoré boli zaradené do toho programu, ktoré mali požiadavku, bola 65 miliónov. Na rekonštrukciu futbalových štadiónov, a teda súkromná investícia bola 138 miliónov, teda dohromady aj s ďalšími štadiónmi, takže len polovicu bolo treba dať, možno vyčleniť na toto, a tie štadióny mohli trebárs aj počkať. Kultúrne pamiatky vám nepočkajú. Kolega Bublavý spomínal, že samosprávy využívajú multifunkčné ihriská. No tak využívajú, áno, videl som ich, kde som učil v škôlke, tak mali sme ho rovno pod oknami. No nebolo až tak využívané, ako by som si predstavoval, alebo ako by mohlo byť využívané a že to nemožno spájať ako kampaň, a prečo s tým premiér nepočkal až po voľbách? Takže o čom rozpráva, že to je nie účelové? No a že majú samosprávy, alebo ktokoľvek, využívať eurofondy, áno samozrejme, mali by sa využívať eurofondy, ale nie sa tunelovať pri rekonštrukciách kultúrnych pamiatok, ako sa to niekde deje, ale naozaj využívať tie peniaze efektívnym spôsobom. No a to je aj odpoveď kolegovi Blanárovi, že spájanie je účelové. No presne tak, účelovo to spojil aj premiér, pretože naozaj mohol počkať s rozpustením rezervy a mohol ju dať až po voľbách, pretože aj tie štadióny už by mohli počkať dva mesiace, myslím si osobne. Takže súhlasím s tým, že toto je problematika naozaj náročná, len hovorím jedno, financie sú tuná rozhadzované inde, a pritom by sa mohli využiť účelnejšie. Ako som hovoril, tento zákon podporím, pretože má pozitívny vplyv. Ďakujem.
P. Paška, predseda NR SR: (2009-02-11):
Ďakujem, dámy a páni, za vašu trpezlivosť. Tým, že sme prerokovali prvé čítania v skrátenom legislatívnom konaní, umožníme výborom, aby sa mohli zaoberať v druhom čítaní návrhom zákonov, ak prejdú. Budeme teraz pokračovať hlasovaním o prerokovaných bodoch programu. Pani poslankyňa Laššáková.
Laššáková, Jana, podpredsedníčka NR SR (2014-12-11):
S reakciou pán poslanec Viskupič, nech sa páči.
Kollár, Boris, predseda NR SR (2022-11-10):
S procedurálnym návrhom vystúpi pán poslanec Šipoš. Nech sa páči, máte slovo.
Suja, Miroslav, poslanec NR SR (2021-09-16):
Ďakujem za slovo. Pán kolega, musím súhlasiť s tebou, čo sa týka toho papalášizmu, a že to, čo Danko bozkával tie výložky, že to nemá obdoby. Ale keď hovoríš to, papalášizmus, tak mali by sme sa, kolegovia, zamyslieť aj nad sebou, keď sme odobrali dôchodky ľuďom, ktorí bojovali za nás v zahraničí, plnili rozkazy a my sme im odobrali dôchodky a na Slovensku pritom nerobili žiadne represálie, celý čas bojovali za Slovensko v zahraničí, za Československo. A to sú niektorí z mojich kolegov v Klube vojenských výsadkárov a to si myslím, že vtedy sme boli papaláši aj my alebo tí, čo to tu schválili a tvárili sa, že berú eštebákom. Takisto vtedy sme zobrali dôchodky aj tým, čo chránili atómové elektrárne a absolútne nemali nič spoločné s ŠtB, len im tam boli pridelení. Takže, páni kolegovia, skúsme sa pozrieť aj do zrkadla, aby sme nerobili také isté chyby, ako robil Danko.
Danko, Andrej, podpredseda NR SR (2024-05-14):
Takže pýtam sa, či je všeobecný súhlas, aby mohol dokončiť vystúpenie pán poslanec? (Výkriky v sále: „Nie, nie!“ ) Dobre, nie je. Takže my by sme vás nechali to dokončiť. Dobre, ďakujem, pokračujeme, myslím, zajtra o 9. hodine. Nie, v stredu, nie, v štvrtok. Zajtra o deviatej. (Ruch v sále.) Áno, áno, RTVS-ka ide, dobre, ďakujem. Pekný večer. (Prerušenie rokovania o 20.00 hodine.) 20
Šeliga, Juraj, podpredseda NR SR (2020-04-28):
Páni poslanci, ešte pol hodinu spolu vydržíme. Myslím pána poslanca Ferenčáka teraz. A ako ďalší, pani poslankyňa Sulanová, s faktickou poznámkou.
Bugár, Béla, podpredseda NR SR (2018-09-13):
Námietka? Nech sa páči, prezentujme sa a hlasujeme o námietke pána poslanca Hegera. (Hlasovanie.) Prítomných 137, za 49, proti 64, zdržalo sa 23, 1 nehlasoval. Konštatujem, že námietka nebola prijatá. Nech sa páči.
Bugár, Béla, podpredseda NR SR (2018-11-30):
Pán poslanec Gröhling.
Kollár, Boris, predseda NR SR (2022-11-09):
Prosím, prezentujme sa a hlasujme. (Hlasovanie.) Prítomných 131 poslancov, za 100, proti 12, zdržalo sa 18, nehlasoval 1. Konštatujem, že sme tento návrh schválili. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 150/2022 Z. z. o zmene a doplnení niektorých zákonov v súvislosti s novými sídlami a obvodmi súdov. Je to tlač 1285. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Lukášovi Kyselicovi, aby uviedol hlasovanie. Nech sa páči, máte slovo, pán poslanec. (Hlasovanie o vládnom návrhu zákona, ktorým sa mení zákon č. 150/2022 Z. z. o zmene a doplnení niektorých zákonov v súvislosti s novými sídlami a obvodmi súdov a ktorým sa menia a dopĺňajú niektoré zákony , tlač 1285.)
Sloboda, Vladimír, poslanec NR SR (2019-12-03):
Takisto chcem pripomenúť kolegom z výboru pre nezlučiteľnosť funkcií, že máme rokovanie výboru o 12.00 hod. na obvyklom mieste. Ďakujem.
Žiga, Peter, podpredseda NR SR (2024-06-27):
Máte písomne? Dajte mi to aj písomne. Ja v tejto chvíli neviem o žiadnej kumulácii funkcií, pretože pán Tibor Gašpar ešte nie je zvolený za podpredsedu Národnej rady, takže v tejto chvíli je to bezpredmetné. (Reakcia z pléna.) A môže sa vzdať. Môžme dať hlasovať o návrhu pána poslanca Krúpu, teda dávam hlasovať o tom, aby Národná rada rozhodnutím požiadala ústavnoprávny výbor o vydanie stanoviska k otázke kumulácie súčasných funkcií poslanca Tibora Gašpara. Je všeobecný súhlas? (Nesúhlasná reakcia pléna.) Nie je. Prosím, prezentujme sa a hlasujme. (Hlasovanie.) 139 prítomných, 60 za, 78 proti, 1 nehlasoval. Konštatujem, že sme procedurálny návrh pána poslanca Krúpu neschválili. Videl som ďalší procedurálny návrh, len nevidím tabuľu. Pani poslankyňa Holečková, nech sa páči.
Zimenová, Zuzana, poslankyňa NR SR (2017-12-12):
Ďakujem za slovo. Kompetenčný profil pomocných vychovávateľov bude mať na starosti rovnako ako kompetenčné profily ostatných zamestnancov ministerstvo školstva. Keďže som vo svojom príspevku spomenula, že je tento návrh vyrokovaný s ministerstvom školstva, konkrétne s odborom pre špeciálne a inkluzívne vzdelávanie, tak je samozrejmé, že aj budú jasné kritériá a pravidlá prijímania týchto ľudí a takisto aj ich potreba nejakej vzdelanostnej úrovne. To všetko stanoví ministerstvo školstva. Ja v tom problém nevidím.
Hrnčiar, Andrej, podpredseda NR SR (2017-12-06):
Pán poslanec Krajniak.
Jurinová, Erika, podpredsedníčka NR SR (2014-03-20):
Ďakujem pekne za slovo. Predpokladám, že všetky ministerstvá vychádzajú z rovnakých zákonov. A zaujímavé je, že naozaj nie na všetkých ministerstvách sú potrebné všetky dokumenty, na ktoré som sa pýtala alebo na ktoré som poukázala. A dôležitý je aj fakt, že na niektorých ministerstvách pri grantových schémach sú potrebné dokumenty vyžadované až vtedy, keď naozaj je pravdepodobnosť schválenia projektu alebo keď je projekt schválený. Takže na toto som sa skôr pýtala a otázka nebola celkom zodpovedaná. Ďalej by ma zaujímalo, spomínali ste teda zákon o rozpočtových pravidlách, vlastne aj podľa ktorého určujete jednotlivé potvrdenia. Alebo toho sa možno týkajú aj poplatky alebo možnosť toho, či vlastne za tie potvrdenia je potrebné platiť. A tam viem, že neziskové organizácie sú od týchto poplatkov oslobodené, ako je to aj napísané na stránke ministerstva zahraničných vecí pri tejto grantovej schéme. Avšak práve to, že na jednej strane ministerstvo povzbudí možno tých žiadateľov, že toto nie je platené, a keď prídete na tvárnosť miesta, prídete napríklad na súd, tak tam zistíte, že súd sa však riadi teda iným zákonom, zákonom o súdnych a správnych poplatkoch. Takže vlastne to, čo ministerstvo hovorí ako jasnú vec, že mimovládky sú oslobodené od týchto poplatkov, sa nekoná. Takže to bolo tiež vlastne časťou otázky. Čo sa týka toho, čo ste odpovedali, že čo vlastne ministerstvo robí na uľahčenie a zjednodušenie postupu pri grantových schémach, to je chvályhodné. A teda bola by som rada, keby sa ten proces naozaj urýchlil a ukončil, aby bolo aj citeľné to, k čomu chceme všetci dospieť... (Prerušenie vystúpenia časomerom.)
Figeľ, Ján, podpredseda NR SR (2013-05-24):
Pán spravodajca, žiadate si záverečné slovo? Nie. Oceňujeme. Ďakujem pekne. Prerušujem rokovanie o tomto bode programu a ďalej nasleduje Súhrnná správa o stave rodovej rovnosti na Slovensku za rok 2012 . Správa vlády je uverejnená ako tlač 492 a správa výboru 492a. Takže nech sa páči, pán minister Richter, uveďte správu.
Paška, Pavol, predseda NR SR (2013-05-23):
Hlasujeme. (Hlasovanie.) 140 prítomných, 83 za, 9 proti, 48 sa zdržalo. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú.
Petrák, Ľubomír, poslanec NR SR (2016-05-24):
Ďakujem za slovo, pán podpredseda. Vážený pán podpredseda, vážený pán minister, ctené kolegyne, kolegovia, dovoľte mi, aby som podal správu o prerokovaní tlače 44. Predseda Národnej rady Slovenskej republiky rozhodnutím z 22. apríla 2016 č. 41 pridelil tlač č. 44, výročnú správu o členstve Slovenskej republiky v Európskej únii na prerokovanie výboru pre európske záležitosti s tým, že uvedený výbor podá Národnej rade správu o výsledku prerokovania uvedeného materiálu a návrh uznesenia. Schôdza výboru pre európske záležitosti bola dňa 13. mája. Výbor výročnú správu prerokoval a uznesením č. 10 odporučil Národnej rade vziať správu na vedomie. Zároveň ma výbor ako spravodajcu poveril podať Národnej rade správu o výsledku prerokovania uvedeného materiálu vo výbore. Dovoľte mi, aby som súčasne podal správu aj o prerokovaní informácie pána ministra zahraničných vecí vo výbore pre európske záležitosti. Schôdza výboru pre európskej záležitosti bola zvolaná na dňa 13. mája 2016, výbor informáciu prerokoval a uznesením č. 11 odporučil Národnej rade vziať informáciu na vedomie a zároveň ma výbor ako spravodajcu poveril podať Národnej rade správu o výsledku prerokovania uvedenej informácie ministra zahraničných vecí a európskych záležitostí Slovenskej republiky o prioritách predsedníctva Slovenskej republiky v Rade Európskej únie. Pán predsedajúci, prosím, otvorte rozpravu.
Jasaň, Viliam, poslanec NR SR (2011-09-13):
Ďakujem. Ja som pôvodne ani nemal v úmysle nejako reagovať na kľudné, jasné, korektné vystúpenie môjho kolegu, pretože ono bolo naozaj jasné. Chcel som len poprosiť niektorých koaličných poslancov, aby boli takí láskaví a nevyrušovali pani premiérku, keď hovorí, to je jedno, či opozičný, alebo koaličný poslanec. A nevyrušoval ani pána Sulíka, pretože sa tam celý čas bavili, lebo tie slová boli adresované práve vám. A, vážení páni ministri, nám tu často z úst riadiaci schôdzí hovoria, že keď nás to nebaví, aby sme išli preč zo sály. No, jeden, druhý, tretí bavili sa, ďalší pracujú na počítači. Naozaj, my vás tu nemusíme vidieť, keď vás to nebaví... (Prerušenie vystúpenia predsedajúcim.)
Laššáková, Jana, podpredsedníčka NR SR (2014-10-14):
Nech sa páči, pán poslanec Fecko, teda z pôdohospodárskeho výboru, máte slovo.
Burian, Jozef, poslanec NR SR (2010-10-20):
Ďakujem pekne, pán predseda. Veľmi krátko. Myslím, že tu už to bolo načrtnuté, ďalšie zadlžovanie obcí, miest a vyšších územných celkov. Ak prejdeme na systém sledovania hospodárenia týchto municipalít podľa systému, ktorý má štát, podľa systému ESA 95 nie je možný. Dnes tieto municipality to obchádzajú rôznymi možnosťami, ktoré doposiaľ im tento systém, ktorý je sledovaný starou metodikou, dovoľuje. Ale v budúcnosti ak tam budú primätí k tomu, že budú musieť vykazovať svoje dlhy. A teda ešte keď sa pritvrdí tento systém vykazovania týchto dlhov, myslím, že municipality budú mať obrovský problém. Bola tu otázka, prečo sme my neprijali tento návrh zákona, lebo myslím, že to bolo v roku 2009, keď to predkladali poslanci bývalej opozície, terajšej koalície, ktorú pán poslanec Ľubomír Vážny vymenúval dokonca. A myslím si, že je to viac-menej jasné, bývalá vláda pod vedením Roberta Fica pomáhala týmto mestám a obciam, pomáhala im jednorazovou pomocou vo výške 100 mil., neskôr 40 mil. čiže vo výške 140 mil. eur. Netvrdím, že je to systémový krok. Práve preto, aby sme tento systém zaviedli a postavili to do polohy efektívneho fungovania týchto municipalít, myslím, že skôr či neskôr bude musieť byť takéto riešenie prijaté. Ďakujem pekne za pozornosť.
Danko, Andrej, podpredseda NR SR (2023-11-16):
O slovo požiadal pán... s reakciou na faktické pán poslanec Hlina.
Šimečka, Michal, podpredseda NR SR (2023-12-20):
Ďakujem veľmi pekne. Pán poslanec Krátky.
Gašpar, Tibor, podpredseda NR SR (2024-09-10):
Ďakujem, pán poslanec. V reakcii na pána poslanca Spišiaka štyri faktické poznámky. Prvý, pán poslanec Cech, nech sa páči.
Bugár, Béla, podpredseda NR SR (2018-09-11):
Ďakujem pekne. Otváram všeobecnú rozpravu. Konštatujem, že som nedostal žiadnu písomnú prihlášku do rozpravy. Pýtam sa, či sa hlási niekto ústne. Áno, pán poslanec Dostál ako jediný. Končím možnosť sa prihlásiť ústne do rozpravy. Pán poslanec, máte slovo.
Pellegrini, Peter, predseda NR SR (2023-12-19):
Na vaše vystúpenie osem faktických poznámok. Ako prvý pán poslanec Grendel.
Laurenčík, Milan, podpredseda NR SR (2020-07-23):
Pani poslankyňa zrejme nechce reagovať. Ďalší písomne prihlásený do rozpravy je pán poslanec Ján Richter, nech sa páči, máte slovo.
Laššáková, Jana, podpredsedníčka NR SR (2015-05-28):
Ďakujem pekne, pán minister. Pani poslankyňa chce doplňujúcu otázku. Nech sa páči, máte na to dve minúty.
Pčolinský, Peter, podpredseda NR SR (2023-06-20):
Ja už neviem, koľkokrát vám mám vysvetľovať, že počas rokovania Národnej rady je zakázané kamerovať, telefonovať a jednoducho vyhotovovať akékoľvek audiovizuálne záznamy. Prosím vás, nerobte to. Choďte sa fotiť vonku!
Kadúc, Miroslav, poslanec NR SR (2015-05-12):
Ďakujem veľmi pekne, pán Mihál, za vaše vystúpenie. Dovoľte mi, aby som vás zhodnotil, aj keď nerobím to nejako extra rád. Vy zvyknete, alebo z toho, čo vás poznám, tak nepatríte k tým, ktorí robia chyby, aj keď teda keď chyby robí každý, a robíte tie chyby pomerne málo, ale väčšinou sa ukáže, že máte pravdu v tom, čo hovoríte. Musím povedať, že z toho, čo som vás počúval teraz, tak miestami som sa strácal, ale verím, že pán minister alebo ktokoľvek z vládnej strany príde a vysvetlí a bude argumentovať, tak ako to chce pán podpredseda Číž, že parlament je o tom, aby sa diskutovalo slušne, hodnotovo, korektne. Toto je, myslím, ten priestor, kedy by sa mali vyjasniť pozície, kto má a kto nemá pravdu. Pretože, podľa mojej mienky ste vyzerali veľmi dôveryhodne a ja teda musím povedať, že takto si to ja nejako predstavujem. A ešte jedna poznámka, ktorá možno nie je úplne štandardná, politická, ale pokúsim sa vám možno pomôcť, že taký nápad, že ak nebudete mať odpoveď na otázku, položte interpeláciu. A interpelujte dovtedy, dokedy nebudete mať odpoveď. A ja z mojej civilnej profesie mám naučenú takú vec, že musím pokladať otázky presne tak, aby som vedel, aká bude odpoveď. Ak budete chcieť, ja vám s tým veľmi rád pomôžem, aby ste dostali odpoveď presne takú, aby nebola vyhýbavá, aby nebola všeobecná, aby bola presne konkrétna. Lebo toto sú veci, na ktoré podľa mňa musí byť odpoveď a mala by byť daná práve od tých, ktorí sa tvária ako sociálni demokrati.
Senko, Ján, poslanec NR SR (2011-05-27):
Je dobré, pán poslanec Číž, že si opäť poukázal na problém maďarstva v stredoeurópskom priestore v jeho historických súvislostiach, ako aj v súčasných vyhláseniach maďarských predstaviteľov, ktoré svedčia o dlhodobej, prezieravej a cielenej maďarskej politike, záujmom ktorej je aj Slovensko. So všetkými snahami, ktoré smerujú aj na úkor našej štátnosti, jej zoslabovania a hľadaním normatív, ktoré môžu istým spôsobom mať dopad aj na naše obyvateľstvo, to je dvojité občianstvo, napríklad. Slovensko v tejto situácii naozaj potrebuje sebavedomú vládu obhajujúcu národnoštátne záujmy s podporou takých politických síl, ktoré sú schopné takýto postoj zabezpečiť. Ustupovanie, vytváranie dojmu diplomatického riešenia týchto vzťahov nie je v súčasnej situácii a jasne čitateľných trendov v maďarskej politike dostatočné. A z pohľadu suverénneho štátu sa javia naozaj ako nedostatočné a nedôstojné.
Kiššová, Jana, poslankyňa NR SR (2015-05-21):
Ďakujem veľmi pekne. Spýtam sa len; viem, že to nebolo predmetom mojej otázky, takže ak mi budete vedieť povedať, bude to milé plus; či máte aj takú štruktúru, koľko z týchto uvedených čísiel boli tie právnické osoby, koľko boli fyzické osoby, verejná správa a tak ďalej. A keď nemáte, rešpektujem, samozrejme, že to nebolo predmetom otázky. Prípadne kde to je prístupné, ak je prístupné? Ďakujem.
Grendel, Gábor, podpredseda NR SR (2021-03-16):
Pán poslanec Osuský.
Baránik, Alojz, poslanec NR SR (2019-11-27):
Ďakujem pekne. Pán podpredseda, dnes ste mali tlačovú konferenciu, na ktorej ste sa dopustili nejakého omylu. Konkrétne sa to týkalo našej kolegyne Zimenovej, ktorú ste nesprávne obvinili z toho, že vyťahovala karty poslancov. Tam ste sa pomýlili zjavne v mene, ale, pretože sa jednalo o poslankyňu Zemanovú, ale ona vyťahovala svoju kartu a došlo k tomu zrejme tak, že ľudia si neuvedomili, že ona medzitým zmenila miesto, z ktorého hlasuje. Chcel by som vás požiadať, že či by ste sa nechceli ospravedlniť.
Bugár, Béla, podpredseda NR SR (2011-09-13):
Pán poslanec Matej.